520 
J. J. Bianconi 
Nidus formam bursae compressae repraesentat. Adhaeret 
arboris ramulo per angulum qui ex uno latere porrigitur. 
In latere opposito est apertura circularis. Constat funiculis 
angustis et longiusculis sirnul intextis. Manifesto patet hos 
portiunculas esse foliorum, quae longitudine haud parva 
gaudent, et fibris longitudinalibus praedita sunt. Divisis 
per longum hisce foliis et laceratis in modum funiculorurn, 
ipsi intrant et exeunt ad invicem, et girant quoquoversus 
ligantes ramulos tenues et tenellos, qui adhuc ornati 
sunt exiguis foliis pinnatis. Funiculi videntur, absque 
dubio, partes foliorum Palmarum ; ramuli vero fragmenta 
Tamarindi. Confirmant has hypotheses verba quibus For- 
nasinius haec sua dona nobis indicabat, scilicet c< Nidus, 
» Ova, et mas et foemina ? Aviculae cujusdam quam 
» Gaffri appellant Macegue. Tempore nidificationis Pal- 
» mae et Tamarindi agri circa urbem nidulis pieni sunt ». 
Pinnulae foliorum de quibus dixi hoc exhibent singulare. 
Foliola nempe grandiuscula, et minima sunt in eodem 
ramulo. Idipsum videmus quotidie in Robinia pseudoaca¬ 
cia , sed tantumodo datis anni temporibus. Nain primo 
vere folia producuntur quae cito aequaliter crescunt; raajo 
decurrente nova pinnularum generatio advenit, sed fo¬ 
liola nova tanto minora sunt prioribus. Hoc igitur ve- 
getationis periodo Ploceus ramulos ex Tamarindo avellit, 
et in nidulo inserit. Optimi enim tunc sunt, nam teneri 
et flexibiles, et foliis minime caducis. 
Cavitas interna Nidi est similiter compressa et alta. Pars 
inferior obducta est pappis cujusdam Syngenesiae. Semi¬ 
nula adhaerent adhuc eorum barbulis, sed ita parva sunt, 
ut stratum quodammodo bombicinum, et mollissimum 
efficiant, super quod ova sistunt. Ovorum unum tantu¬ 
modo ad nos pervenit integrum. Quemadmodum figura 2 a 
Tabulae III ostendit ^ipsum aliquanto oblongum est, 
sed obtusum ad extremitates, et magnitudine ovi circiter 
hirundinacei. Color ejus albicans vix virescens, maculis 
crebrerrimis conspersus inaequalibus saepe laceris subfer- 
rugineis. Smith et ipse vidit nidum ad Caput bonae spei, 
suspensum arboribus, quae prope torrentes vivunt. 
